CELEX: 62012TN0526
Language: lt
Date: 2012-12-05 00:00:00
Title: Byla T-526/12: 2012 m. gruodžio 5 d. pareikštas ieškinys byloje AXA Versicherung prieš Komisiją

2.2.2013   
            
            
               LT
            
            
               Europos Sąjungos oficialusis leidinys
            
            
               C 32/24
            
         2012 m. gruodžio 5 d. pareikštas ieškinys byloje AXA Versicherung prieš Komisiją
   
   (Byla T-526/12)
   2013/C 32/38
   Proceso kalba: vokiečių
   
      Šalys
   
   
      Ieškovė: AXA Versicherung AG (Kelnas, Vokietija), atstovaujama advokatų C. Bahr, S. Dethof ir A. Malec
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti skundžiamą sprendimą atmesti prašymus;
            
         
               —
            
            
               nepatenkinus pirmojo reikalavimo, iš dalies panaikinti skundžiamą sprendimą atmesti prašymus;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė ginčija tariamus neigiamus sprendimus, kuriais Komisija atmetė du pakartotinai paduotus prašymus dėl galimybės susipažinti su Komisijos dokumentais byloje COMP/39125 — automobilių stiklai.
   Grįsdama ieškinį ieškovė pateikia keturis pagrindus.
   
               1.
            
            
               Pirmasis ieškinio pagrindas: Reglamento Nr. 1049/2001 (1) 2 ir 4 straipsniuose nustatytos pareigos atlikti konkrečią ir individualią prašomų dokumentų analizę pažeidimas
               
                           —
                        
                        
                           Šiuo klausimu ieškovė nurodo, kad Komisija neįvykdė Reglamento Nr. 1049/2001 2 ir 4 straipsniuose nustatytos pareigos atlikti konkrečią ir individualią prašomų dokumentų analizę. Vietoj to ji neteisėtai klasifikavo nagrinėjamus dokumentus pagal formalius kriterijus.
                        
                     
         
               2.
            
            
               Antrasis ieškinio pagrindas: Reglamento Nr. 1049/2001 4 straipsnio 2 dalies pirmos ir trečios įtraukų bei 4 straipsnio 3 dalies antros pastraipos pažeidimas dėl atsisakymo suteikti galimybę susipažinti su specialiais bylos dokumentais
               
                           —
                        
                        
                           Šiuo ieškinio pagrindu ieškovė tvirtina, kad Komisija neteisėtai pernelyg plačiai aiškino Reglamento Nr. 1049/2001 4 straipsnio 2 dalyje nustatytos išimties taikymo sritį. Ieškovė mano, kad nei buvo pažeisti komerciniai interesai pagal Reglamento Nr. 1049/2001 4 straipsnio 2 dalies pirmą įtrauką, nei Komisija galėjo remtis tyrimų tikslų apsauga, kaip apibrėžta pagal Reglamento Nr. 1049/2001 4 straipsnio 2 dalies trečią įtrauką.
                        
                     
                           —
                        
                        
                           Be to, nebuvo rimtai pakenkta sprendimų priėmimo procesui (Reglamento Nr. 1049/2001 4 straipsnio 3 dalies antra pastraipa).
                        
                     
                           —
                        
                        
                           Be to, Komisija neteisingai paneigė viršesnį viešąjį interesą, atskleidžiant prašomus dokumentus.
                        
                     
         
               3.
            
            
               Trečiasis ieškinio pagrindas: Reglamento Nr. 1049/2001 4 straipsnio 6 dalies pažeidimas dėl atsisakymo leisti susipažinti su visais specialiais dokumentais
               
                           —
                        
                        
                           Šiuo atžvilgiu ieškovė teigia, kad Komisija taip pat nesuteikė galimybės susipažinti tik su kai kuriomis aptariamų dokumentų dalimis ir todėl pažeidė Reglamento Nr. 1049/2001 4 straipsnio 6 dalį. Ieškovė nurodo, kad, nesilaikydama Reglamento Nr. 1049/2001 reikalavimų, Komisija neišnagrinėjo galimybės susipažinti su dokumentų dalimis.
                        
                     
         
               4.
            
            
               Ketvirtasis ieškinio pagrindas: Reglamento Nr. 1049/2001 4 straipsnio 2 dalies pirmos ir trečios įtraukų bei 4 straipsnio 3 dalies antros pastraipos ir 4 straipsnio 1 dalies b punkto pažeidimas dėl atsisakymo leisti susipažinti su pilna Komisijos bylos dokumentų sąrašo versija
               
                           —
                        
                        
                           Šiuo ieškinio pagrindu ieškovė nurodo, kad Komisija taip pat pernelyg plačiai aiškino Reglamento Nr. 1049/2001 4 straipsnyje nustatytas išimtis atsižvelgiant į ieškovės prašymą leisti susipažinti su pilna dokumentų sąrašo versija. Ieškovė mano, kad ir šiuo atveju negalėjo būti pažeisti Reglamento Nr. 1049/2001 4 straipsnio 2 dalies pirmoje įtraukoje nurodyti komerciniai interesai ir tyrimų tikslai, kaip apibrėžta pagal Reglamento Nr. 1049/2001 4 straipsnio 2 dalies trečią įtrauką.
                        
                     
                           —
                        
                        
                           Be to, ieškovė teigia, kad taip pat nebuvo pažeista Reglamento Nr. 1049/2001 4 straipsnio 1 dalies b punkte nurodyta individo privatumo apsauga.
                        
                     
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).